SET สัปดาห์นี้ “ลุ้นฟื้นตัว” จับตางบแบงก์ Q3-ประชุมพรรคคอมมิวนิสต์จีน
โนมูระฯ” ชี้ SET สัปดาห์นี้ “ลุ้นฟื้นตัว ” จับตางบ Q3 แบงก์-ประชุมพรรคคอมมิวนิสต์จีน ชู HMPRO-MAKRO-TOA หุ้นเด่น
โนมูระฯ” ชี้ SET สัปดาห์นี้ “ลุ้นฟื้นตัว ” จับตางบ Q3 แบงก์-ประชุมพรรคคอมมิวนิสต์จีน ชู HMPRO-MAKRO-TOA หุ้นเด่น
18 ต.ค. 2565

“ข่าวหุ้นธุรกิจออนไลน์” รวบรวมกลยุทธ์ลงทุนในสัปดาห์นี้ (17-21 ต.ค.65) จากบทวิเคราะห์บล.โนมูระ พัฒนสิน โดยระบุว่า สัปดาห์นี้ “ลุ้นฟื้นตัว” แนวต้าน 1,586-1,606 จุด แนวรับ 1,548-1,530 จุด โดยวันที่ 19 ต.ค.นี้ ติดตามจำนวนที่อยู่อาศัยเริ่มสร้าง (Housing Starts) ของสหรัฐในเดือนก.ย.65  ตลาดคาด 1.49 ล้านหลัง ลดลง 5.4% เทียบเดือนก่อน  และเทียบกับ prev. 1.57 ล้านหลัง นอกจากนี้ 20 ต.ค.ติดตามยอดขายบ้านมือ 2 (Existing Home Sales) เดือนก.ย.65 ตลาดคาด 4.7 ล้านหลัง ลดลง 2.1% เทียบเดือนก่อน และเทียบกับ prev. ที่ 4.8 ล้านหลัง
นอกจากนี้ติดตามดัชนีราคาผู้บริโภคเดือน ก.ย.ของยูโรโซน 19 ต.ค.นี้ ไม่มีคาดการณ์ prev. อยู่ที่ 9.1% เทียบช่วงเดียวกันของปีก่อน รวมถึงตัวเลขจีดีพีไตรมาส 3/65 และข้อมูลเศรษฐกิจเดือน ก.ย.ของจีน 18 ต.ค.นี้ ตลาดคาด 3.4% เทียบช่วงเดียวกันของปีก่อน และเทียบไตรมาส 2/65 อยู่ที่ 0.4% เทียบช่วงเดียวกันของปีก่อน
นอกจากนี้ติดตามการประชุมใหญ่พรรคคอมมิวนิสต์จีนระหว่าง วันที่ 16-22 ต.ค. 65 โดยเฉพาะพัฒนาการนโยบาย Zero COVID Strategy (ZCS) หากมีสัญญาณผ่อนคลายจะส่งภาพบวกต่อการฟื้นตัวภาคท่องเที่ยวไทยปี 66 ดีกว่าคาด
อีกทั้งใกล้เข้าสู่ช่วงประกาศกำไรไตรมาส 3/65 ส่วนใหญ่กลุ่มธนาคาร CNS คาดกำไรสุทธิไตรมาส3/65 ที่ 4.37 หมื่นล้านบาทโดยกำไรสุทธิเพิ่มขึ้น 26% เทียบช่วงเดียวกันของปีก่อนทรงตัว เทียบไตรมาสก่อนหน้า ธนาคารที่กำไรเติบโต เทียบช่วงเดียวกันของปีก่อนเทียบไตรมาสก่อนหน้า คือ BBL SCB ที่เหลือเติบโต เทียบช่วงเดียวกันของปีก่อนทรงตัว เทียบไตรมาสก่อนหน้า
ขณะที่สถานการณ์น้ำท่วมในประเทศไทยผ่อนคลายมากขึ้น คาดเริ่มเห็นภาพการซ่อมแซมความชัดเจนเม็ดเงินอัดฉีดเม็ดเงินฟื้นฟูความเสียหาย บวกต่อกลุ่ม Consumer และประเด็นที่น่าจับตาอื่นๆ 1.ตามข้อสรุป SET50 SET100 เกณฑ์ใหม่ หลังสิ้นสุดการเสนอความเห็น 27 ก.ย. และ2.ติดตามข้อสรุปกรณีขอควบรวมระหว่าง TRUE และ DTAC ของ กสทช. ที่เลื่อนวันสรุปไปเป็น 20 ต.ค.
กลยุทธ์การลงทุน : สัปดาห์หน้าคาด SET ลุ้นฟื้นตัวได้เงินเฟ้อ CPI สหรัฐ ก.ย. 65 ที่จะเป็นตัวเลขหลักที่ตลาดติดตาม 13 ต.ค. ตลาดค่อนข้างมีมุมมองระมัดระวัง สะท้อนจากการลด สถานะในสินทรัพย์เสี่ยงต่อเนื่องก่อนการรายงาน รวมถึง Dollar Index และ Bond Yield ที่ ปรับตัวขึ้นใกล้เคียงจุดสูงสุด หลังจาก Dot Plot มีการเปลี่ยนแปลงใหม่ ผสาน ราคาน้ำมันเริ่มชะลอลงตอบรับความเสี่ยงเศรษฐกิจ (IMF ปรับลด GDP) หลังพุ่งขึ้น (หลัง OPEC+ ปรับกำลังผลิต)อิทธิพลเงินเฟ้อและนโยบายการเงินเข้มงวดมีผลต่อสินทรัพย์เสี่ยงน้อยลง และตลาดจะ ให้น้ำหนักต่อเศรษฐกิจไทยที่เห็นภาพปี 66  ดีกว่าประเทศพัฒนาแล้ว จากการท่องเที่ยว และบริโภคภายในฟื้นต่อเนื่อง มองหุ้นเด่น 1) หุ้นอิงกำลังซื้อในประเทศ Domestic (BBL, SCB,ADVANC, INTUCH, TRUE, MAKRO, HMPRO, SNNP, BJC) ,2.กลุ่ม Anti-Commodity(SCGP, TOA, GPSC, GULF)และ 3) กลุ่ม High Growth (BE8, IIG, SINGER,JMT)
ส่วนหุ้นเด่นสัปดาห์นี้: แนะนำ HMPRO-MAKRO-TOA โดย HMPRO แนะนำราคาเป้าหมาย 18.20 บาท หุ้น Domestic ลุ้นรับประโยชน์ซ่อมแซมหลังน้ำท่วมคลี่คลาย ส่วน MAKRO แนะนำราคาเป้าหมาย 41 บาท หุ้น Domestic ที่ผ่อนคลายจากความชัดเจนไม่ซื้อ Metro และ TOA แนะนำราคาเป้าหมาย 35 บาท หุ้นธีม Anti-Commodity, Domestic รับประโยชน์น้ำท่วมคลี่คลาย